[{"text_idx": "#000003", "text": "Eleni, am y tro cyntaf erioed, mae Gw\u0302yl Wyddoniaeth Abertawe yn eich gwahodd chi a'ch dosbarth i fod yn rhan o'i Rhaglen Ysgolion gyntaf erioed a ddyluniwyd i fywiogi ac ysbrydoli disgyblion ledled y wlad trwy archwilio byd syfrdanol arloesedd. Byddwch yn derbyn pecyn adnoddau cyffrous i'w gwblhau yng nghysur eich ystafell ddosbarth eich hun a chael cyfle i gymryd rhan mewn sesiwn rithwir unigryw gyda Grace Webb, y byddwch efallai'n ei hadnabod o BBC Bitesize a 'Grace's Amazing Machines', i sgwrsio am eich canfyddiadau a darganfyddiadau."}, {"text_idx": "#000005", "text": "Ymunwch a\u0302 ni ar Dydd Gwener 22ain Hydref rhwng 9.30am-12pm wrth i ni feithrin chwilfrydedd ac ymgysylltiad disgyblion a\u0302 gwyddoniaeth!"}, {"text_idx": "#000006", "text": "Mae'r digwyddiad wedi'i anelu at ddisgyblion blwyddyn 5 a 6 a dylid cofrestru pob dosbarth ar waha\u0302n. Bydd pob dosbarth sy\u2019n cofrestru'n derbyn eu pecyn adnoddau eu hunain a fydd yn cynnwys llu o wahanol weithgareddau i\u2019w cynnal yn ystod y digwyddiad a fydd yn tanio diddordeb y disgyblion mewn arloesedd. Bydd angen ymgymryd a\u0302'r gweithgareddau hyn yn yr ystafell ddosbarth dan oruchwyliaeth yr athro."}, {"text_idx": "#000007", "text": "Yna yn hwyrach yn y bore bydd disgyblion yn cael cyfle i ymuno a\u0302 gweithdy rhithwir gydag ysgolion ledled y wlad (trwy ddolen y byddwn ni wedi ei hanfon) a gynhelir gan Technocamps a Grace Webb lle byddant yn trafod eich canfyddiadau a'ch profiadau o'r bore. Bydd Grace hefyd yn siarad am rai o'r datblygiadau arloesol anhygoel yn un o'i hoff ddiwydiannau; beicio modur. Mae Grace wedi dwlu ar feicio modur ers iddi fod yn ifanc ac mae hi bellach yn newyddiadurwraig yn y byd modurol."}, {"text_idx": "#000008", "text": "Yn y gweithdy rhithwir hwn, bydd Grace yn mynd a\u0302 disgyblion ar daith drwy\u2019r oesoedd, gan edrych yn o\u0302l dros gyfnodau arloesol ac anhygoel trwy hanes y beic modur, gyda chymorth delweddau, rhyngweithio fideo a beic modur Grace ei hun!"}, {"text_idx": "#000009", "text": "Gwybodaeth Ychwanegol: Yn ogystal a\u0302 derbyn pecyn adnoddau a chymryd rhan yn y gweithdy rhithwir, mae yna hefyd nifer cyfyngedig o leoedd ar gael ar gyfer gweithdai mewn person. Os oes gennych ddiddordeb mewn cymryd rhan mewn gweithdy gydag aelod o di\u0302m Technocamps,ticiwch y blwch wrth gofrestru (nodwch y bydd hwn ar sail y cyntaf i'r felin). Yna bydd aelod o'r ti\u0302m mewn cysylltiad i wneud yr holl drefniadau angenrheidiol."}, {"text_idx": "#000010", "text": "Sylwchwrth gofrestru, archebwch un tocyn i bob ysgol. Os hoffech chi gofrestru sawl dosbarth bydd gennych gyfle i wneud hynny ymhellach yn y broses gofrestru."}]